एलीवेटेड रोड के समर्थन में बनाई मानव शृंखला
राज्यसरकार की ओर से प्रस्तावित एलीवेटेड रोड के समर्थन में शनिवार को कई व्यापारिक संगठनों लोगों ने मानव शृंखला बनाई। मॉर्डन मार्केट से लेकर डीआरएम ऑफिस तक लोगों ने शृंखला बना कर रोड के समर्थन में नारे लगाए। दोपहर दो बजे लोग एकत्रित होने लगे। बाद में मॉर्डन मार्केट, बोथरा कांपलैक्स, कोयला गली समेत कई व्यापारिक संगठनों के प्रतिनिधियों गए और एलीवेटेड रोड के समर्थन में नारे गूंजे। सामाजिक कार्यकर्ता विजयशंकर गहलोत ने इस अवसर पर कहा कि कोटगेट को यातायात जाम से निजात दिलाने के लिए ये रोड बननी जरूरी है। हालांकि कुछ व्यापारी संगठन इसका विरोध कर रहे हैं, लेकिन हम इसे बर्दाश्त नहीं करेंगे। जरूरत पड़ी ताे आंदोलन होगा। बोथरा कांपलेक्स व्यापार संघ के प्रतिनिधि भाजपा जिला मंत्री अनिल पाहुजा कहा कि एलिवेटेड बनने से बरसों से चली रही ट्रैफिक जाम की समस्या से मुक्ति मिलेगी। देवीलाल पारीक, ओम रामावत, बजरंग बंजारा, उमाशंकर गहलोत, राकेश चौपड़ा, माधक बंजारा, बृजमोहनसिंह भाटी, शौकत अली, अरुण सांखली सहित कई व्यापारिक संगठनों के प्रतिनिधि इस अवसर पर मौजूद थे। गोरतलब है कि इससे पहले भी बोथरा कांपलैक्स कोयला गली में दुकानदारों ने एलिवेटेड रोड के समर्थन में मानव श्रृंखला बनाई थी।
मॉडर्न मार्केट में मानव श्रंखला बनाकर एलीवेटेड रोड का समर्थन करते व्यापारी।
hin_Deva hin_Deva hin_Deva